অমূল্যকুমার দাশগুপ্ত
অমূল্যকুমার দাশগুপ্ত (১৬ই জুন, ১৮৯৯—৫ই মার্চ, ১৯৭৩) বাঙালি লেখক ও শিক্ষাবিদ। ঝালকাঠির কূলকাঠি গ্রামে তিনি জন্মগ্রহণ করেন। মৃত্যুবরণ করেন পশ্চিমবঙ্গের কাঁথিতে। তিনি "সম্বুদ্ধ" নামে খ্যাত। অমূল্যকুমার দাশগুপ্ত অনুশীলন দলের একজন সক্রিয় সদস্য হিসাবে ব্রিটিশবিরোধী সহিংস আন্দোলনে যোগদান করেন এবং কারাবরণ করেন। তিনি বিভিন্ন মেয়াদে বরিশাল বি.এম. কলেজ, দৌলতপুর বি.এল. কলেজ, ফরিদপুর রামাদিয়া কলেজ, পাবনা এডোয়ার্ড কলেজ ও কাঁথি পি.কে. কলেজে রাষ্ট্রবিজ্ঞানের অধ্যাপনা করেন। তিনি আনন্দবাজার পত্রিকা এবং শনিবারের চিঠির সহ সম্পাদকের দায়িত্ব পালন করেন।